<classify> SERIKALI imesema kwa kutambua umuhimu wa mechi mbili za Taifa Stars dhidi ya Cape Verde za kutafuta nafasi ya kufuzu michuano ya Afrika mwakani na changamoto ya usafi ri imetoa ndege ya Dreamliner B oeing 787-7 kuwabeba wachezaji na mashabiki.Tayari Shirikisho la Soka Tanzania TFF limelipia tiketi za watu 31 ambao ni wachezaji na benchi la ufundi iliyowagharimu zaidi ya S h milioni 157 kwenda na kurudi Cape Verde, hivyo serikali imeomba mashabiki kulipia nafasi 200 zilizobaki kwa ajili ya kwenda kuiunga mkono timu hiyo.Akizungumza Dar es S alaam jana na Waandishi wa H abari, Waziri wa H abari, Utamaduni, Sanaa na Michezo, Dk H arrison Mwakyembe alisema lengo ni kuhakikisha wanakwenda kwa wakati na kuwahi kurudi kujiandaa na mchezo wa pili utakaochezwa kwenye Uwanja wa Taifa, Dar es S alaam. Mechi ya kwanza inatarajiwa kuchezwa ugenini O ktoba 12 kabla ya kurejeana nyumbani siku nne baadae. Wizara yangu kwa kushirikiana na TFF tumetafakari sana namna Cape Verde ilivyo mbali na ni lazima kwa ndege ya kawaida timu iunganishe mara mbili au mara tatu, na muda wa michezo hiyo ni mfupi. Ilitakiwa iondoke Jumatatu ijayo ifike Jumanne kisha ipumzike siku mbili ndipo wacheze, alisema. Alifafanua kuwa baada ya mechi hiyo inabidi Taifa S tars irudi iondoke O ktoba 13 na kufika siku inayofuata, wakati wenzao wakimaliza mchezo watakuwa na ndege maalumu itakayowawahisha Dar es Salaam ndio maana wameona wawape ndege.Dk Mwakyembe alisema mchezo huo ni muhimu kwa S tars kushinda kwa vile mpira ni saikolojia kitendo cha timu kusafiri na ndege ya uhakika tena kubwa kama hiyo, tayari ni ushindi wa kuwamaliza wapinzani. Alisema wanahitaji kushinda mchezo huo na kujiweka katika mazingira mazuri ya kufuzu Afcon mwakani. Tumeona njia pekee ni kutumia silaha yetu ya Dreamliner B oeing, isiyochosha kwa safari ndefu. Na ambayo inaweza kuibeba- Taifa S tars na mashabiki wake moja kwa moja bila kutua kwingine, inatoka hapa asubuhi mchana au jioni unaingia,alisema. Waziri huyo alihimiza mashabiki kujitokeza kwa wingi kuungana na timu kulipia viti 200 vilivyobaki ambapo kwa madaraja ya kawaida kwa kiti kwenda na kurudi ni zaidi ya shilingi milioni tatu, na madaraja ya VIP ni zaidi ya Sh milioni nne.Alisema hata kama mtu haendi, wadau wajitokeze kuwachangia mashabiki au waandishi wa habari au S erengeti B oys kwenda kuona na kushangilia wenzao na watatangazwa kupitia vyombo vya habari. Mkuu wa Mipango wa safari za ndege wa Shirika la Ndege la ATCL, Dominic L uis alisema itakuwa historia kwani safari hiyo itakuwa ya kwanza kwa ndege hiyo kwenda nchi ya mbali.Kwa upande wake, Rais wa TFF Wallace Karia alimshukuru Waziri kwa jitihada zake. Alisema wataendelea kuzungumza na kampuni mbalimbali kuchangia watu na kwamba kutakuwa na dawati litakalokuwa na watu wa ATCL, TFF na Wizara kwa ajili ya kulipia tiketi hizo kwa watu watakaotaka kusafiri. Alisema itakumbukwa mwaka juzi katika mchezo na Algeria wenzao walikuwa na ndege muhimu lakini wao waliunga unga na walipofika kule wakafungwa mabao 7-0 hivyo haipendezi hayo kujirudia tena.  <topic>: kitaifa 